Als Realidäät (lat. , ‚Wirkligkäit‘; über , ‚Sach‘, ‚Ding‘, ‚Wääse‘) wird im allgemäine Sproochgebruuch d Gsamthäit vom Reale bezäichnet. Als real gältet öbbis, wo kä Illusion isch und au nid abhängig isch vo de Wünsch oder Überzüügige vom ene Äinzelne. Real isch au alles, wo in Woored eso isch, wie s usgseet, bzw. wo bestimmti Äigeschafte het, wo „robust“ si, also nit nume in äinere Hiisicht und nit nume für e Zitli (→ Authentizidäät). D Realidäät isch in däm Sinn also daas, wo mä von em cha sääge, ass es „bestimmt“ sig. En intenzionals Objekt (z. B. en Überzüügig, en Iischetzig, e Beschriibig, e Bild, e Film oder e Compiuterspiil) gältet denn als realistisch, wenn s d Äigeschafte vo dr Wirkligkäit, wo s daarstellt, in e Hufe Hiisichte und ooni sä z verzerre spieglet (→ Realismus).